Odzalos-Kokua nacionalinis parkas

Odzalos-Kokua nacionalinis parkas () – saugoma gamtos teritorija Kongo Respublikos šiaurės vakaruose, Vakarų Kuvetės regione. Įsteigtas 1935 m., nuo 1997 m. – biosferos rezervatas, nuo 2023 m. – UNESCO pasaulio paveldo objektas. Tai vienas seniausių Afrikos nacionalinių parkų.Odzala-Kokoua, africanparks.org

Odzalos-Kokua nacionaliniame parke saugomos Kongo baseino džiunglių ekosistemos. Būdingos gamtinės sritys – Kongo miškai, Žemutinės Gvinėjos miškai ir savanos. Čia sutinkami miškiniai drambliai, vakarinės lygumų gorilos. Parkas pasižymi didele primatų įvairove.Forest Massif of Odzala-Kokoua, unesco.org Parke yra labai didelė augalų gamtinė įvairovė. Būdingos lenktalapių finikų giraitės Mambilio upės pakrantėse, parko pietuose vyrauja savanos ir retmiškiai, centrinėje dalyje – marantinių medžių miškai, o šiaurėje – daugiausia drėgnieji atogrąžų miškai. Natūralios aikštelės džiunglėse svarbios gyvūnų rūšims. Svarbūs objektai – Ekutu skardis su kerpių miškais ir Džua pelkė. Tai labai atkampios teritorijos, kuriose vykdyta dar nedaug mokslinių tyrimų.

Parke žinoma daugiau nei 100 žinduolių rūšių – miškiniai drambliai, afrikiniai buivolai, lygumų gorilos, šimpanzės, kolobai, Brazo markatos, vikrieji mangabiai, sitatungos, bongos, kitos sraigtaragės antilopės, įvairūs dukeriai, didžiosios miškinės kiaulės, krūmyninės kiaulės. Iš plėšrūnų paminėtinos dėmėtosios hienos, servalai, auksinės katės. Yra daugiau nei 1000 paukščių rūšių. Parko gyvūnija kenčia nuo brakonierių ir ligų.Odzala-Kokoua: Fauna & Flora, africanparks.org

 Šaltiniai 

Kategorija:Pasaulio paveldo objektai Kongo Respublikoje
Kategorija:Nacionaliniai parkai